Särghaua talu
Särghaua (ka Särgava, Sergava, Sergawwa, Särghavva) talu on talu Põhja-Pärnumaa vallas Kurgja külas Pärnu jõe ääres. Selle naabertaluks on Kurgja talu. Särghaua talust on pärit kirjanik Ernst Peterson-Särgava, samuti arst prof. Viktor Särgava. Alates 1971. aastast kuulub talu Geoloogia Instituudile (praegune TTÜ Geoloogia Instituut), kes rajas sinna oma välibaasi.